
UPRAVNO VIJEĆE

Broj: 02-25/26
Karlovac, 25. ožujak 2026.



Z    A    P    I    S    N    I    K


s 4. sjednice Upravnog vijeća Ustanove za zdravstvenu njegu u kući  Karlovac, održane dana 25. ožujka 2026., elektroničkim putem.

SUDJELUJU: Krešimir Lišnjić, dipl. ing. stroj., predsjednik, Ivan Kušan, dr.med.spec., član, Nataša Borovac, struč. spec. oec., član, Ivana Milaković, prvostupnica fizioterapije, član, Goranka Milovanović, med. sestra, član (predstavnik radnika)

Sjednica Upravnog vijeća održana je elektroničkim putem, sukladno članku 23. Poslovnika o radu, kojim je propisano da sjednica Upravnog vijeća u određnim slučajevima može biti održana elektroničkim putem, uz prethodnu dostavu materijala odnosno prijedloga odluke o kojoj se odlučuje faxom ili mailom.  

Sukladno navedenoj odredbi Poslovnika, svakom članu Upravnog vijeća mailom je dostavljen poziv s dnevnim redom i prijedlogom odluke, s obrazloženjem, a također je svaki član Upravnog vijeća mailom dostavio svoje glasovanje o prijedlogu odluka.




              D  N  E  V  N  I      R  E  D
1. Utvđivanje potrebe zapošljavanja.
Predloženi dnevni red je prihvaćen.

Obzirom na potrebu popunjavanja upražnjenog mjesta zdravstvene njege u kući na području Duga Rese, radi smrti ugovorne medicinske sestre za ovo područje, predlaže se Upravnom vijeću da temeljem članka 21. Statuta donese slijedeću:

O  D  L  U  K  U

Utvrđuje se potreba zapošljavanja medicinske sestre/tehničara, dva zvršitelja na neodređeno vrijeme, radi popunjavanja  Mreže javne zdravstvene službe  - zdravstvene njege u kući za područje Grada Duga Resa, koje mjesto je upražnjeno radi smrti medicinske sestre koja je bila ugovorna za ovo područje sa Hrvatskim zavodom za zdravstveno osiguranje. 
Obrazloženje
Medicinska sestra u privatnoj zdravstvenoj njezi koja je ugovarala sa Hrvatskim zavodom za zdravstveno osiguranje zdravstvenu njegu u kući za područje Grada Duga Resa je, nažalost, preminula, te je mjesto u Mreži javne zdravstvene služba ostalo upražnjeno. 

Hrvatski zavod za zdravstveno osiguranje uskoro će raspisati natječja za popunu upražnjene zdravstvene njege u kući za Grad Duga Resa, a da bi Ustanova za zdravstvenu njegu u kući Karlovac imala uvjete za prijavu na natječaj, potreban je prijam u radni odnos dvije medicinske sestre/tehničara.

Krešimir Lišnjić, dipl. ing. stroj.

